सेंसेक्स 310 अंक गिरकर 62,917 पर बंद, हीरो मोटोकॉर्प का शेयर 3.58% टूटा
BSE NSE Sensex Today, Stock Market Latest Updates आज यानी गुरुवार को शेयर बाजार में गिरावट देखने को मिली थी। सेंसेक्स 75 अंक गिरकर 63,153 के स्तर पर खुला। वहीं निफ्टी में 19 अंकों की तेजी रही, ये 18,774 पर ओपन हुआ।
आज यानी गुरुवार (15 जून) को शेयर बाजार में गिरावट देखने को मिली है। सेंसेक्स 310 अंक गिरकर 62,917 के स्तर पर बंद हुआ। वहीं निफ्टी में 67 अंकों की गिरावट रही, ये 18,688 पर बंद हुआ। सेंसेक्स के 30 शेयरों में से 18 में गिरावट और 12 में तेजी देखने को मिली है। हीरो मोटोकॉर्प के शेयर में आज 3.58% की गिरावट देखने को मिली है। मार्केट में ये गिरावट 3 दिनों की बढ़त के बाद देखने को मिली है।
निफ्टी बैंक 1.24% टूटकर बंद हुआ। इसके साथ ही प्राइवेट बैंक में 1.2% की गिरावट रही। PSU बैंक सेक्टर भी 1.99% टूटकर बंद हुआ। फार्मा सेक्टर में तेजी रही और ये 1.42% चढ़कर बंद हुआ।
BSE लिस्टेड स्टॉक्स का मार्केट कैप 292 लाख करोड़ पर पहुंचा
शेयर बाजार में विदेशी और स्थानीय पूंजी की तेजी के बीच गुरुवार सुबह BSE लिस्टेड सभी स्टॉक्स के मार्केट कैप ने नया रिकॉर्ड बनाया है। ये 292 लाख करोड़ रुपए के रिकॉर्ड उच्च स्तर पर पहुंच गया है। इससे पहले BSE का एम-कैप का रिकॉर्ड 14 दिसंबर 2022 को बना था। तब क्लोजिंग बेसिस पर मार्केट कैप 291.25 लाख करोड़ रुपए पर पहुंचा था। पूरी खबर पढ़ने के लिए यहां क्लिक करें
सॉवरेन गोल्ड बॉन्ड में निवेश का मौका
सॉवरेन गोल्ड बॉन्ड स्कीम (SGBs) 2023-24 की पहली सीरीज सोमवार यानी 19 जून से खुल रही है। इसमें 23 जून तक निवेश कर सकते हैं। ऑनलाइन और ऑनलाइन दोनों तरह से इसमें निवेश किया जा सकता है। ऑनलाइन अप्लाई करने पर 50 रुपए की छूट मिलती है। सॉवरेन गोल्ड बॉन्ड में आप 24 कैरेट यानी 99.9% शुद्ध सोने में निवेश करते हैं। पूरी खबर पढ़ने के लिए यहां क्लिक करें
US फेड ने ब्याज दरों में कोई बदलाव नहीं किया
अमेरिकी फेडरल रिजर्व ने 15 महीने बाद, जून की पॉलिसी में उम्मीद के मुताबिक ब्याज दरों में कोई बदलाव नहीं किया है। दरें फिलहाल 5%-5.25% की रेंज पर कायम रहेंगी लेकिन फेड ने आगे दरों में 'पॉज' के नहीं, बल्कि बढ़ोतरी के साफ संकेत दे दिए हैं। फेड के मुताबिक इस साल के अंत तक दरों में 2 बार और बढ़ोतरी की जा सकती हालांकि ये बढ़ोतरी मामूली ही होगी।
8 साल के निचले स्तर पर आई थोक महंगाई
आज यानी 14 जून को मई महीने की थोक महंगाई दर (WPI) के आंकड़े जारी कर दिए हैं। मई में WPI घटकर -3.48% पर आ गई है। इसके साथ ही थोक महंगाई 8 साल के निचले स्तर पर आ गई है। इससे पहले अक्टूबर 2015 में ये -3.81% पर आई थी। वहीं अप्रैल 2023 में थोक महंगाई दर -0.92% रही थी।
कल बाजार में रही थी तेजी
इससे पहले कल यानी बुधवार को शेयर बाजार में तेजी देखने को मिली थी। सेंसेक्स 85 अंक चढ़कर 63,228 के स्तर पर बंद हुआ था। वहीं निफ्टी में भी 39 अंकों की तेजी रही, ये 18,755 पर बंद हुआ था। सेंसेक्स के 30 शेयरों में से 16 में तेजी और 14 में गिरावट देखने को मिली थी।
